MUNICIPIUL  MORENI                                               Anexa la Hotărârea nr................

ACORD CADRU DE ASOCIERE 

pentru implementarea obiectivului de investiții

„Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița”

în vederea depunerii cererii de finanțare în cadrul Planului Național de Redresare și Reziliență, Pilonul VI. Politici pentru noua generație Componenta C15: Educație
Art. 1.  PĂRŢILE

Între 
UAT JUDEȚUL DÂMBOVIȚA, prin Consiliul Județean Dâmbovița cu sediul în Municipiul Târgoviște, str. Piața Tricolorului nr. 1, Cod poștal 130600, telefon/fax: 0245.207.600/0245.212.230, cod de înregistrare fiscală 4280205, reprezentată prin  ......................................... în calitate de Președinte, având calitatea de Lider Asociere, denumit ȋn continuare “Solicitant”
și 

UNITATEA ADMINISTRATIV TERITORIALĂ municipiu/oraș/comună......................., prin Consiliul Local ......................... cu sediul în.............................................................................,   telefon/fax:  ................................   reprezentat prin domnul/doamna ............................. - Primar al municipiului/orașului/comunei, pe de altă parte, în calitate de membru asociere,
au convenit încheierea prezentului acord de asociere în vederea depunerii, respectiv implementării Proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița” în cadrul Planului Național de Redresare și Reziliență, Pilonul VI. Politici pentru noua generație Componenta C15: Educație, cu respectarea prevederilor Ghidului solicitantului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, aprobat prin ordinul de ministru nr. 6.423/19.12.2022, apelul de proiecte PNRR/2022/C15/MEDU/I9./I11./I13./I14., după cum urmează:
Art. 2.  Scopul și Obiectul Acordului
1. Prezentul Acord de Asociere (denumit ȋn continuare „Acordul”) defineşte drepturile şi obligaţiile Părţilor şi stabileşte termenii şi condiţiile colaborării acestora ȋn vederea delegării depunerii și implementării Proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița”, denumit în continuare „Proiect”.
2. Prin prezentul Acord, Membrul UAT ......................................... deleagă Solicitantul în vederea realizării documentației aferente Proiectului prevăzut la alin. (1), precum și încărcarea Dosarului de finanțare aferent acestuia, în conformitate cu Ghidul solicitantului pentru „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, aprobat prin ordinul de ministru nr. 6.423/19.12.2022, din cadrul Planului Național de Redresare și Reziliență, Pilonul VI. Politici pentru noua generație Componenta C15: Educație.

3. Obiectivul Acordului de Asociere este de a oferi cadrul juridic în vederea participării la apelul de proiecte PNRR/2022/C15/MEDU/I9./I11./I13./I14., cu Proiectul „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița”.

Art. 3.  Intrarea ȋn vigoare şi durata

1. Perioada de valabilitate a acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.
2. Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform Planului Național de Redresare și Reziliență al României, prezentul Acord încetează de drept la data la care acesta este respins.

Art. 4. DREPTURILE ȘI OBLIGAȚIILE PĂRȚILOR

1. Părțile vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului Acord, precum și în vederea îndeplinirii obligațiilor acestora. 

2. În vederea îndeplinirii Obiectului prezentului Acord, Părțile vor acționa în conformitate cu  legislația națională și europeană aplicabilă. 

3. Părțile își vor îndeplini obligațiile care le revin potrivit prezentului Acord cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea Părților în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării Proiectului, în interesul realizării acestuia cu succes conform Planului Național de Redresare și Reziliență al României.

4. În scopul realizării obiectului Acordului, părțile au rolurile și responsabilitățile descrise in tabelul de mai jos:

	Organizația
	Roluri şi responsabilităţi

	UAT – JUDEȚUL DÂMBOVIȚA, prin Consiliul Județean Dâmbovița, în calitate de

Solicitant – Lider de asociere 
	1. Depunere proiect

1.1. Realizare achiziții anterioare depunerii cererii de finanțare:

· Servicii de consultanță.

1.2. Elaborare documentație proiect:

· Elaborare cerere de finanțare și a anexelor aferente.

1.3. Elaborare răspuns solicitare clarificări:

· Elaborare răspuns solicitare clarificări (dacă e cazul).

2. Semnare contract de finanțare

3. Implementare proiect

3.1. Realizare achiziții necesare implementare proiect:

· Servicii de consultanță management;

· Servicii de informare și publicitate;

· Furnizare echipamente digitale;

· Furnizare mobilier;

· Furnizare materiale didactice.

3.2. Realizare proiect:

· Achiziționare echipamente digitale, mobilier și materiale didactice; 

· Realizare informare și publicitate aferentă proiect.

3.3. Realizare documente conform prevederilor contractuale și procedurale:

· Realizare cereri de transfer/plată, împreună cu documentele justificative;

· Realizare rapoarte de progres; 

· Realizare orice alte documente necesare conform prevederilor contractuale și procedurale și transmitere către lider proiect.

4. Contract de custodie către UAT .................................

	UAT - MUNICIPIUL/ ORAȘUL/ COMUNA.........
În calitate de Membru asociere
	1. Delegare depunere aplicație și implementare proiect către liderul de asociere, UAT – Județul Dâmbovița, prin Consiliul Județean Dâmbovița.
2. Punere la dispoziția solicitantului/liderului de asociere, a informațiilor necesare pentru realizarea analizei de nevoi și a cererii de finanțare;

3. Asigurarea utilizării de către unitatea/unitățile de învățământ a echipamentelor digitale, mobilierului și materialelor didactice în condiții de siguranță pentru evitarea sustragerii/degradării acestora înainte de data expirării duratei normate de utilizare.

4. Contract de custodie cu fiecare unitate de învățământ eligibilă pe care o administrează.


5.  Părțile au dreptul să solicite furnizarea oricăror informații și documente legate de Proiect, inclusiv în scopul îndeplinirii propriilor obligații. 

Art. 5 - LEGEA APLICABILĂ

1. Prezentului Acord i se va aplică și va fi interpretat în conformitate cu legea română.

2. Pe durata prezentului Acord de asociere, părțile vor avea dreptul să convină în scris asupra modificării anumitor clauze, prin act adiţional. Orice modificare a prezentului acord va fi valabilă numai atunci când este convenită de toate părţile.
Art. 6 - DISPOZIȚII FINALE

1. Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.
2. Situațiile de forță majoră exonerează părțile de răspundere în ceea ce privește îndeplinirea obligațiilor ce le revin.

3. Partea care invocă forța majoră este obligată să notifice celeilalte părți, în termen de 5 zile, producerea evenimentului și să ia măsurile posibile în vederea limitării consecințelor lui.

Părțile au convenit să încheie astăzi……………………., prezentul Acord de asociere, în limba română, în două exemplare originale, câte unul pentru fiecare parte. 

